cyanic-selkie/wikianc huggingface dataset:
আলফ্রেড রাসেল ওয়ালেস
আধ্যাত্মিকতা
ওয়ালেস বেশ প্রকাশ্যভাবে আধ্যাত্মিকতা সমর্থন করেছেন এবং ১৮৭০-এর দশকে আধ্যাত্মিকতার নামে জালিয়াতির প্রচুর অভিযোগের বিরুদ্ধে যুক্তি দেয়ার চেষ্টা করেছেন। এসব কারণে বিজ্ঞানী সমাজে তার গ্রহণযোগ্যতা কমে যায়। এর আগে বন্ধুবৎসল বিজ্ঞানী যেমন, হেনরি বেইট্‌স, টমাস হাক্সলি এবং এমনকি ডারউইনের সাথেও তার সম্পর্কের অবনতি ঘটে। চিকিসক উইলিয়াম বেঞ্জামিন কার্পেন্টার ও প্রাণিবিজ্ঞানী ই রেই ল্যাংকাস্টার প্রকাশ্যে ও বেশ কঠোরভাবে ওয়ালেসের সমালোচনা করেন। ওয়ালেস এবং আধ্যাত্মিকতার পক্ষে ওকালতি করা অন্য বিজ্ঞানী উইলিয়াম ক্রুক্‌স সংবাদ মাধ্যমেও অনেক সমালোচনার শিকার হন। সে সময়কার প্রধান চিকিৎসা বিষয়ক সাময়িকী দ্য ল্যান্সেট তাদের প্রতি বিশেষভাবে ক্রূর ছিল। ক্যারিয়ারের বাকি সময় জুড়ে ওয়ালেসের অন্যান্য কাজও এসব সমালোচনার কারণে কিছুটা গ্রহণযোগ্যতা হারায়। ১৮৭৯ সালে যখন ডারউইন ওয়ালেসের জন্য একটি সরকারি পেনশন জোগাড় করে দেয়ার জন্য অন্যান্য প্রকৃতিবিদদের সমর্থন আদায়ের চেষ্টা করেন, তখন উত্তরে জোসেফ হুকার বলেন: "Wallace has lost caste considerably, not only by his adhesion to Spiritualism, but by the fact of his having deliberately and against the whole voice of the committee of his section of the British Association, brought about a discussion of on Spiritualism at one of its sectional meetings. That he is said to have done so in an underhanded manner, and I well remember the indignation it gave rise to in the B.A. Council." অবশ্য পরে হুকার তার অবস্থান থেকে সরে এসে পেনশনের পক্ষে মত দেন।
সমতল পৃথিবী বিষয়ক বাজি
১৮৭০ সালে জন হ্যাম্পডেন (John Hampden) সমতল পৃথিবীর ধারণার পক্ষে বাজি ধরেন। পত্রিকায় বিজ্ঞাপনের মাধ্যমে তিনি ঘোষণা দেন, কেউ যদি নদী, হ্রদ বা খালের পৃষ্ঠে কোন ধরনের বক্রতার প্রমাণ হাজির করতে পারে তাহলে তাকে ৫০০ পাউন্ড (বর্তমানের ৩৫,০০০ পাউন্ড তথা প্রায় ৪৩ লক্ষ বাংলাদেশী টাকার সমতুল্য) দেবেন। ওয়ালেসের ব্যাপারটি আকর্ষণীয় মনে হয়, এছাড়া তখন তার কিছুটা অর্থকষ্টও চিল। তিনি একটি খালের উপর প্রায় ১০ কিলোমিটার দূরত্বে এবং পানির পৃষ্ঠ থেকে সমান উচ্চতায় দুটি বস্তু স্থাপন করেন, এরপর এদের মাঝখানে সমান উচ্চতায় একটি দুরবিন বসান। দুরবিন দিয়ে একটি বস্তুকে অন্যটির তুলনায় উপরে দেখা যায় যা স্পষ্টভাবে পৃথিবীর বক্রতা প্রমাণ করে।
বাজিটির বিচারক "ফিল্ড" সাময়িকীর সম্পাদক ওয়ালেসকে জয়ী ঘোষণা করলেও হ্যাম্পডেন তা মেনে নিতে রাজি হননি। তিনি ওয়ালেসের বিরুদ্ধে মামলা ঠুকে দেন এবং পরবর্তী কয়েক বছর ধরে তার বিরুদ্ধে প্রচারাভিযান চালান, ওয়ালেসের সদস্যপদ রয়েছে এমন সব সংগঠন ও প্রকাশনীতে চিঠি লিখে তাকে চোর ও প্রতারক হিসেবে অভিযুক্ত করেন। ওয়ালেস কয়েকটি মামলায় জিতেন, কিন্তু মামলার পেছনে তার যত অর্থ খরচ হয় তা বাজি থেকে পাওয়া অর্থের চেয়েও বেশি। এসব কারণে ওয়ালেস কয়েক বছর বেশ হতাশ ছিলেন।
টিকাদান কর্মসূচীর বিরোধিতা
১৮৮০-র দশকের প্রথম দিকে গুটিবসন্ত প্রতিরোধের জন্য টিকাদান বাধ্যতামূলক করার বিতর্কে ওয়ালেসও জড়িয়ে পড়েন। প্রথমে তিনি ব্যাপারটিকে ব্যক্তি স্বাধীনতার বিষয় ভাবতেন, কিন্তু পরবর্তীতে টিকাদান কর্মসূচীর বিরোধিদের দ্বারা পরিচালিত কিছু পরিসংখ্যান দেখে তিনি টিকার কার্যকারিতা নিয়ে সন্দিহান হয়ে পড়েন। সে সময় রোগের জীবাণু তত্ত্ব ছিল নতুন আবিষ্কার এবং তখনও তা সর্বজনীন গ্রহণযোগ্যতা পায়নি। উপরন্তু টিকা কেন কাজ করে তা বোঝার জন্য মানুষের রোগ প্রতিরোধ ব্যবস্থা সম্পর্কে যতটুকু জানা দরকার ততোটা মানুষ জানতো না। কিছু গবেষণা করতে গিয়ে ওয়ালেস লক্ষ্য করেন, টিকাদানের সমর্থকরা অনেক সময় এই কর্মসূচীর ফলপ্রসূতা প্রমাণের জন্য সন্দেহজনক ও ক্ষেত্রবিশেষে মিথ্যা পরিসংখ্যান ব্যবহার করে। তিনি সব সময়ই কর্তৃপক্ষদের সন্দেহের চোখে দেখতেন। তাই এবারও ভেবে বসেন, সম্ভবত টিকাদান প্রচারের পেছনে ডাক্তারদের কোন স্বার্থ আছে, এবং বর্তমানে গুটিবসন্তের প্রকোপ কমে যাওয়ার কারণ টিকাদান নয় বরং মানুষের সাধারণ স্বাস্থ্য সচেতনতা ও পয়ঃনিষ্কাশন ব্যবস্থার উন্নতি।
তার বিরোধিতার আরেকটি কারণ প্রাকৃতিক নির্বাচন বিষয়ে তার ভাবনা। তিনি ভাবতেন, প্রকৃতিতে সকল জীব প্রাকৃতিক নির্বাচনের চাপে একটি ভারসাম্যপূর্ণ অবস্থায় বিরাজ করে এবং ক্ষতিকর বিষয়গুলো নির্বাচনের কারণেই অতোটা প্রভাব বিস্তার করতে পারে না। সে হিসেবে সকল প্রাকৃতিক জীব, এমনকি রোগ সৃষ্টিকারী জীবাণুদেরও প্রকৃতির বিশাল প্রেক্ষাপটে কোন উপকারী ভূমিকা আছে। তিনি ভেবেছিলেন, টিকাদান এই প্রাকৃতিক ভারসাম্যকে নষ্ট করে কিছু অনাকাঙ্ক্ষিত ফলাফলের জন্ম দিতে পারে। ওয়ালেস এবং অন্য টিকাদান-বিরোধীরা এটাও ধরিয়ে দিয়েছিলেন যে, টিকাদান, যা তখন বেশ অস্বাস্থকর পরিবেশে করা হতো, ক্ষেত্রবিশেষে মানুষের জন্য ভয়ংকর হতে পারে।
১৮৯০ সালে ওয়ালেস তার মতামতের পক্ষে রয়েল কমিশনে কিছু প্রমাণ উপস্থাপন করেন। কমিশন তার প্রমাণগুলো খতিয়ে দেখতে গিয়ে তাতে বেশ কিছু ভুল ও সন্দেহজনক পরিসংখ্যান পায়। দ্য ল্যান্সেট লিখে, ওয়ালেস ও অন্য টিকাদান-বিরোধীরা পরিসংখ্যান তৈরির সময় বেছে বেছে তাদের পক্ষে যায় এমন সব বিষয় নির্বাচন করছে, এবং তাদের মতামতের বিরোধী বিপুল পরিমাণ উপাত্ত পুরোপুরি এড়িয়ে যাচ্ছে। শেষ পর্যন্ত কমিশনটি গুটিবসন্তের টিকা বাধ্যতামূলক রাখার পক্ষে রায় দেয়, অবশ্য সেই টিকাদানের প্রক্রিয়া ও পরিবেশ আরও স্বাস্থ্যকর করার দিকে নজর দিতে বলা হয় এবং টিকা নিতে অস্বীকারকারীদের শাস্তি আরও লঘু করা হয়। এর অনেক পরে ১৮৯৮ সালে ওয়ালেস কমিশনের সিদ্ধান্তের কঠোর সমালোচনা করে Vaccination a Delusion; Its Penal Enforcement a Crime নামে একটি পুস্তিকা প্রকাশ করেন। দ্য ল্যান্সেট আবারও তার পুস্তিকাটির সমালোচনা করে এবং উল্লেখ করে যে, এতে পূর্বের মতোই অনেক ভুল ও সন্দেহজনক পরিসংখ্যান রয়ে গেছে।
ঐতিহাসিক ভাবমূর্তি
thumb|right|ডারউইনিজম (১৮৮৯) বইয়ের প্রচ্ছদপটে ওয়ালেসের একটি ছবি, নিচে তার স্বাক্ষর প্রচুর রচনার কারণে মৃত্যুর সময় ওয়ালেস বিজ্ঞানী এবং সমাজকর্মী হিসেবে বেশ বিখ্যাত ও সুপরিচিত ছিলেন। জীবদ্দশায় সাংবাদিকরা প্রায়ই বিভিন্ন বিষয়ে তার মতামত নিতে চাইতো। সম্মানসূচক ডক্টরেটসহ বেশকিছু পেশাগত সম্মাননা পান, যেমন রয়েল সোসাইটির সদস্যপদ লাভ, কপলি পদক অর্জন, এবং ব্রিটেনের রাজপরিবার থেকে একটি উপাধি (অর্ডার অফ মেরিট) প্রাপ্তি। তবে ভাবমূর্তি প্রতিষ্ঠায় সবচেয়ে বেশি ভূমিকা রেখেছে ডারউইনের সাথে যৌথভাবে "প্রাকৃতিক নির্বাচনের মাধ্যমে বিবর্তন" আবিষ্কার এবং প্রাণী-ভূগোল বিষয়ক কাজ। তিনি নিঃসন্দেহে ঊনবিংশ শতকের সবচেয়ে গুরুত্বপূর্ণ প্রাকৃতিক ইতিহাস গবেষকদের একজন। এতো কিছু সত্ত্বেও মৃত্যুর পর তার খ্যাতি দ্রুত ম্লান হয়ে যায়। একটা দীর্ঘ সময় বিজ্ঞানের ইতিহাসে তিনি কেবল একটি নিষ্প্রতিভ চরিত্র ছিলেন। এর কারণ হিসেবে বেশ কয়েকটি কারণ উল্লেখ করা হয়েছে, যার মধ্যে আছে তার বিনয়, নিজের খ্যাতির প্রতি নজর না রেখেই অখ্যাত ও ঝুঁকিপূর্ণ বিষয়ের পক্ষে প্রচারণা, এবং তার বেশ কিছু প্রথাবিরুদ্ধ ধারণার সাথে বিজ্ঞানী সম্প্রদায়ের বিরোধ। তবে সম্প্রতি তিনি আর অতোটা অখ্যাত চরিত্র নেই, যার মূল কারণ তার জীবনী নিয়ে লেখা বেশ কিছু পূর্ণদৈর্ঘ্য বই এবং তার রচনাসমগ্র প্রকাশ। ২০০৭ সালে "নিউ ইয়র্কার" সাময়িকীর একজন সাহিত্য সমালোচক লিখেন, ২০০০ সালের পর থেকে তার পাঁচটি জীবনী এবং দুটি রচনাসমগ্র প্রকাশিত হয়েছে। এছাড়া ওয়ালেসের জীবন ও কর্ম তুলে ধরার জন্য একটি ওয়েবসাইটও নির্মাণ করা হয়েছে।
ওয়ালেসের রচনা
ওয়ালেস অনেক লিখেছেন। ২০০২ সালে একজন বিজ্ঞানের ইতিহাসবিদ ওয়ালেসের সকল প্রকাশনার একটি পরিমাণবাচক বিশ্লেষণ প্রকাশ করেন। তিনি দেখেন, ওয়ালেস জীবনে ২২টি পূর্ণদৈর্ঘ্য বই এবং অন্তত ৭৪৭টি অপেক্ষাকৃত ছোট লেখা লিখেছেন। ছোট লেখাগুলোর বৈজ্ঞানিক গবেষণাপত্রের সংখ্যা ৫০৮টি যার মধ্যে ১৯১টি পৃথিবীর অন্যতম সেরা বৈজ্ঞানিক জার্নাল নেচার-এ প্রকাশিত হয়। এছাড়া তিনি ৭৪৭টি ছোট লেখাকে প্রধান বিষয় অনুযায়ী ভাগ করেন। দেখা যায় ২৯% এর বিষয় জৈব-ভূগোল ও প্রাকৃতিক ইতিহাস, ২৭% এর বিবর্তন তত্ত্ব, ২৫% এর সামাজিক ভাষ্য, ১২% এর নৃবিজ্ঞান, এবং ৭% এর বিষয় আধ্যাত্মিকতা ও ফ্রেনোলজি। ওয়ালেসের লেখার একটি অনলাইন বিবলিওগ্রাফিতে ৭৫০ টিরও বেশি ভুক্তি আছে।
নির্বাচিত গবেষণাপত্র
ইতিহাসবিদ চার্লস এইচ স্মিথ The Alfred Russel Wallace Page ওয়েবসাইটে ওয়ালেসের সকল প্রকাশনার তালিকা এবং কিছু বই ও রচনা তুলে রেখেছেন।
তথ্যসূত্র
এই নিবন্ধ ইংরেজি উইকিপিডিয়ার নিবন্ধটির অনুবাদ। ইংরেজি নিবন্ধটি লেখার ক্ষেত্রে ইংরেজি উইকিপিডিয়ার লেখকেরা যে সূত্রগুলো ব্যবহার করেছেন সেগুলোর তালিকা লেখকের শেষ নামের আদ্যক্ষর অনুযায়ী নিচে উল্লেখ করা হল। নিবন্ধটির কোন অংশ এই সূত্রগুলোর কোনটি থেকে নেয়া হয়েছে তা "পাদটীকা" দ্রষ্টব্য।
নাটালি ডোরমার
নাটালি ডোরমার (ইংরেজি: Natalie Dormer; জন্ম ১১ ফেব্রুয়ারি ১৯৮২) হলেন একজন ইংরেজ অভিনেত্রী। তিনি ওয়েবার ডগলাস একাডেমি অব ড্রামাটিক আর্টে পড়াকালীন ২০০৩ সালে শেকসপিয়রীয় কমেডি দ্য কমেডি অফ এররস-এ অভিনয়ের মধ্য দিয়ে তার পেশাদারী অভিনয় জীবন শুরু করেন। লাসে হালস্ট্রোম পরিচালিত ক্যাসানোভা (২০০৫) চলচ্চিত্র দিয়ে তার বড় পর্দায় অভিষেক হয়। তিনি শোটাইম চ্যানেলের দ্য টিউডর্স (২০০৭-২০০৮) ধারাবাহিকে অ্যান বলেইন চরিত্রে অভিনয় করে ব্যাপক খ্যাতি অর্জন করেন এবং দুইবার নাট্য ধারাবাহিকে শ্রেষ্ঠ অভিনেত্রী বিভাগে জেমিনি পুরস্কারের মনোনয়ন লাভ করেন।
২০১০ সালে তিনি ইয়ং ভিকে লাইবেলাই মঞ্চনাটকে এবং ম্যাডোনার ডব্লিউ.ই. (২০১১) ছবিতে ইয়র্কের ডিউকেস এলিজাবেথ বয়েস-লিওন চরিত্রে, ও ক্যাপ্টেন আমেরিকা: দ্য ফার্স্ট অ্যাভেঞ্জার (২০১১) ছবিতে প্রাইভেট লরেইন চরিত্রে অভিনয় করেন। ২০১২ সালে ইয়ং ভিকে আফটার মিস জুলি মঞ্চনাটকে অভিনয়ের জন্য প্রশংসিত হন। ডোরমার এইচবিওর মহাকাব্যিক কল্পনাধর্মী ধারাবাহিক গেম অব থ্রোনস (২০১২-২০১৬) এ মার্জারি টাইরেল চরিত্রে অভিনয় করে আন্তর্জাতিকভাবে খ্যাতি অর্জন করেন। এই ধারাবাহিকে অভিনয়ের জন্য তিনি ২০১৪ ও ২০১৫ সালে অন্যান্য কুশীলবদের সাথে যৌথভাবে নাট্য ধারাবাহিকে অনন্য কলাকুশলী বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন। এছাড়া তিনি সিবিএস চ্যানেলের এলিমেন্টারি (২০১৩-১৫) ধারাবাহিকে আইরিন অ্যাডলার চরিত্রে, বিজ্ঞান কল্পকাহিনীধর্মী রোমাঞ্চকর দ্য হাঙ্গার গেমস: মকিংজে - পার্ট ১ (২০১৪) ও পার্ট ২ (২০১৫) ছবিতে ক্রেসিডা চরিত্রে এবং দ্য ফরেস্ট (২০১৬) ছবিতে সারা প্রাইস/জেস প্রাইস চরিত্রে অভিনয় করেন।
প্রারম্ভিক জীবন
ডোরমার ১৯৮২ সালের ১১ ফেব্রুয়ারি বার্কশায়ারের রিডিং শহরে জন্মগ্রহণ করেন। তার মায়ের নাম সামান্থা। তিনি তার সৎপিতার পিতার পরিবারে বেড়ে ওঠেন। তার একজন ভাই আছে, নাম মার্ক। তিনি নরওয়েজীয় এবং ওয়েলশ বংশোদ্ভূত।
ডোরমার চিল্টার্ন এজ সেকেন্ডারি স্কুলে পড়াশুনা করেন এবং পরে রিডিং ব্লু কোট স্কুলে ভর্তি হন। রিডিং ব্লু স্কুল মূলত ছেলেদের স্কুল, যেখানে মেয়েদের ষষ্ট শ্রেণি থেকে ভর্তি করানো হয়। তার স্কুলের জীবনে তিনি বুলিংয়ের শিকার হয়েছেন কিন্তু তিনি এখনো বুঝতে পারেন না কেন তার সাথে এমন করা হত। স্কুলে তিনি প্রথম শ্রেণির শিক্ষার্থী ছিলেন, স্কুলের নেটবল দলের সহ-অধিনায়ক ছিলেন এবং উপস্থিত বক্তৃতা দলের হয়ে বিভিন্ন দেশে গিয়েছেন। স্কুল জীবনে তিনি অ্যালেনোভা স্কুল অব ড্যান্সিংয়ে নাচের তালিম নিয়েছেন। তিনি তার এ-লেভেলের ইতিহাস পরীক্ষায় "এ" গ্রেড না পাওয়ায় কেমব্রিজ বিশ্ববিদ্যালয়ে পড়ার সুযোগ নষ্ট করেন। ডোরমার পরে নাট্য স্কুলে অডিশন দেওয়ার সিদ্ধান্ত নেন এবং ওয়েবার ডগলাস একাডেমি অব ড্রামাটিক আর্টে অভিনয় বিষয়ে প্রশিক্ষণ নেন।
কর্মজীবন
ওয়েবার ডগলাস একাডেমি থেকে পাস করার ছয় মাস পরে ডোরমার ক্যাসানোভা (২০০৫) চলচ্চিত্রে ভিক্টোরিয়া চরিত্রের জন্য নির্বাচিত হন। এটি ছিল তার অভিনীত প্রথম চলচ্চিত্র। পরিচালক লাসে হালস্ট্রোম তার হাস্যরসাত্মক অভিনয়ের মুগ্ধ হয়ে গল্প লেখককে দিয়ে তার চরিত্রের অংশ আরও বৃদ্ধি করান। এই চলচ্চিত্রে অডিশনে এবং চলচ্চিত্রের তার কাজের জন্য তিনি টাচস্টোন পিকচার্সের আরও তিনটি চলচ্চিত্রের জন্য নির্বাচিত হন, পূর্বে এই চর্চা এই প্রযোজনা সংস্থার ছিল না। একই বছর তিনি ডিসট্যান্ট শোরস ধারাবাহিকের প্রথম পর্বে একটি ছোট চরিত্রে অভিনয় করেন। ক্যাসানোভা চলচ্চিত্রের নির্মাণ পরবর্তী সময়ে ডোর্মার দশ মাস কাজের বাইরে ছিলেন। তিনি একটি স্বাধীন চলচ্চিত্রের সাথে জড়িত ছিলেন, যা অর্থ সংকটের কারণে মুক্তি পেতে দেরি হয়। এই সময়ে তিনি তার নিজের ভরণপোষণের জন্য খাদ্য পরিবেশন ও ডেটা এন্ট্রির কাজ করেন। তিনি বলেন তার এই দীর্ঘ দিন কাজ থেকে দূরে থাকা ছিল তার কর্মজীবনের শুরুর প্রথম ১২ মাসের সেরা শিক্ষা।
২০০৭ ও ২০০৮ সালে ডোরমার দ্য টিউডর্স ধারাবাহিকের প্রথম দুই মৌসুমে অ্যান বলেইন চরিত্রে অভিনয় করেন। এতে তার অভিনয় উচ্চ প্রশংসিত হয়। এলএ উয়িকলির রবার্ট অ্যাবেল লিখেন, "নাটালি ডোর্মার তার অ্যান বলেইন চরিত্রটিকে শিল্পীর তুলির মত সুন্দরভাবে তোলে ধরেছেন... তার মায়াবী ও সময়কে থমকে দেওয়ার মত সৌন্দর্য দ্য টিউডর্স-এর প্রাণ।" দ্বিতীয় মৌসুমে তার চরিত্রের মৃত্যুর পর দ্য বোস্টন হেরাল্ড-এ উল্লেখ করা হয়, "ডোর্মার অ্যান বলেইনকে প্রাণ দিয়েছিল, তাকে শুধু সুন্দরী ষড়যন্ত্রকারীই নয়, তাকে বিপ্লবী ও উদ্ধত বিয়োগান্তক বীরও করে তুলেছিল... দ্য টিউডর্স থেকে তার চলে যাওয়া অসীম শূন্যতা সৃষ্টি করেছে।"
২০০৮ সালে ডোরমার অগাথা ক্রিস্টিস মার্পল ধারাবাহিকের হোয়াই ডিন্ট দ্য আস্ক ইভানস? পর্বে এবং ফেন্স ওয়াকার ও সিটি অব লাইফ চলচ্চিত্রের অভিনয় করেন। একই বছর তিনি ইনসেন্ডিয়্যারি চলচ্চিত্রে অভিনয় করেন, কিন্তু মূল ছবি থেকে তার অভিনীত অঙ্ঘস বাদ দিয়ে দেওয়া হয়। ২০১০ সালের মার্চে লন্ডনের ইয়ং ভিক থিয়েটারে তার মঞ্চনাটকে অভিষেক হয়। সেখানে তিনি লাইবেলাই নাটকে মিজি চরিত্রে অভিনয় করেন। দি অবজারভার-এর মঞ্চ সমালোচক সুজান্নাহ ক্ল্যাপ অভিনয়শিল্পীদের কাজের প্রশংসা করে লিখেন, "নাটালি ডোরমার কোমল এবং তার মাথার টুপি রাখার জন্য পুরো দাবা খেলাকে সরিয়ে দিয়েছে।" মিজি চরিত্রে অভিনয় করার ছয় মাস পর তিনি ম্যাডোনার ডব্লিউ.ই. ছবিতে ইয়র্কের ডিউকেস এলিজাবেথ বয়েস-লিওন চরিত্রে, ক্যাপ্টেন আমেরিকা: দ্য ফার্স্ট অ্যাভেঞ্জার ছবিতে প্রাইভেট লরেইন চরিত্রে এবং বিবিসির নাট্যধর্মী সিল্ক ধারাবাহিকে নিয়াম ক্রানিচ চরিত্রে অভিনয় করেন। তিনি ২০১০ সালের মাঝামাঝি সময়ে দ্য টিউডর্স ধারাবাহিকের চতুর্থ ও চূড়ান্ত মৌসুমে একটি স্বপ্নের অংশে পুনরায় অ্যান বলেইন চরিত্রে আবির্ভূত হন।
ডোরমার ২০১২ থেকে ২০১৬ সাল পর্যন্ত এইচবিওর মহাকাব্যিক কল্পনাধর্মী ধারাবাহিক গেম অব থ্রোনস-এ মার্জারি টাইরেল চরিত্রে অভিনয় করে। ষষ্ঠ মৌসুমে তার করা মার্জারি টাইরেল চরিত্রের মৃত্যুর মধ্য দিয়ে এই ধারাবাহিকে তার অংশ শেষ হয়। তিনি তার কাজের জন্য এই ধারাবাহিকের অন্যান্য কুশীলবদের সাথে যৌথভাবে ২০১৪ ও ২০১৫ সালে সেরা কলাকুশলীদের জন্য স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং ২০১৫ সালে এম্পায়ার হিরো পুরস্কার লাভ করেন। এই ধারাবাহিকের তৃতীয় মৌসুমে তার অভিনয়ের জন্য তিনি নাট্য ধারাবাহিকে শ্রেষ্ঠ পার্শ্ব অভিনেত্রী বিভাগে ইউয়ি পুরস্কার লাভ করেন।
thumb|right|২০১৪ সালে ডোর্মার|250x250px
২০১২ সালের মার্চে তিনি পুনরায় ইয়ং ভিকের মঞ্চনাটকে অভিনয় করেন। তিনি প্যাট্রিক মার্বারের আফটার মিস জুলি মঞ্চনাটকে নাম ভূমিকায় আবির্ভূত হন। তার এই কাজ প্রশংসিত হয় এবং "কিছুটা অনুভূতিপ্রবণ", "অসাধারণ", এবং "পরিপূর্ণ মিস জুলি" বলে উল্লেখ করা হয়। অনলাইন থিয়েটার ম্যাগাজিন এক্‌জিউন্ট লিখে, মিস জুলি চরিত্রে তার কাজে ক্রোধ, আকাঙ্ক্ষা, বুদ্ধিমত্তা, সৌন্দর্য, আনন্দ, বিশৃঙ্খলা ও হতাশা রয়েছে... ডোরমার এখনো তার পর্দায় উপস্থাপনার চেয়ে বেশি সুন্দর এবং তার চরিত্রকে যৌন আবেদনময়ী, শিশুসুলভ ও পীড়াদায়ক রূপ প্রদান করেছেন।" ২০১৩ সালের মার্চে তিনি নিল গাইম্যানের উপন্যাস অবলম্বনে নির্মিত রেডিও নাটক নেভারহোয়ার-এ লেডি ডোর চরিত্রের জন্য কণ্ঠ দেন। একই বছর তিনি সিবিএস চ্যানেলের এলিমেন্টারি ধারাবাহিকের প্রথম মৌসুমের শেষ তিনটি পর্বে এবং দ্বিতীয় মৌসুমে আইরিন অ্যাডলার চরিত্রে অভিনয় করেন। এই বছরের শেষের দিকে তিনি কার রেসিং নাট্যধর্মী রাশ, থ্রিলারধর্মী দ্য কাউন্সেলর এবং নাট্যধর্মী আ লং ওয়ে ফ্রম হোম চলচ্চিত্রে অভিনয় করেন। পরের দুই বছরে তিনি বিজ্ঞান কল্পকাহিনীধর্মী রোমাঞ্চকর দ্য হাঙ্গার গেমস: মকিংজে - পার্ট ১ (২০১৪) ও পার্ট ২ (২০১৫) ছবিতে ক্রেসিডা চরিত্রে আবির্ভূত হন। এই চরিত্রের প্রস্তুতি হিসেবে তিনি তার মাথার বাম পাশের চুল কামিয়ে ফেলেন।
২০১৫ সালের আগস্টে বিবিসিতে প্রচারিত হয় তার অভিনীত দ্য স্ক্যান্ডেলাস লেডি ডব্লিউ। এটি ইতিহাসবেত্তা হ্যালি রুবেনহোল্ড রচিত লেডি ওর্সলিস হুইম বই অবলম্বনে নির্মিত, যেখানে ডোরমার অষ্টাদশ শতাব্দীর অভিজাত নারী সেম্যুর ওর্সলি চরিত্রে অভিনয় করেন।  ডোরমার লাভা বিয়ার ফিল্মস ও ডেভিস এস গয়ার প্রযোজিত অতিপ্রাকৃত থ্রিলারধর্মী দ্য ফরেস্ট ছবিতে সারা প্রাইস/জেস প্রাইস চরিত্রে অভিনয় করেন। ছবিটি পরিচালনা করেন একাধিক পুরস্কার বিজয়ী মিউজিক ভিডিও ও স্বল্পদৈর্ঘ্য চলচ্চিত্র পরিচালক জ্যাসন জাডা। এটি ছিল তার পরিচালিত প্রথম চলচ্চিত্র। ফোকাস ফিচার্স ছবিটির উত্তর আমেরিকা অঞ্চলের পরিবেশনার দায়িত্বে ছিল এবং তারা ছবিটি ২০১৬ সালের জানুয়ারিতে মুক্তি দেয়।
ব্যক্তিগত জীবন
২০১১ সাল থেকে ডোরমারের চলচ্চিত্র পরিচালক অ্যান্থনি বাইর্নের সাথে সম্পর্ক রয়েছে। বাইর্নের সাথে তার প্রথম সাক্ষাৎ হয়েছিল ২০০৭ সালে দ্য টিউডর্স ধারাবাহিকের চিত্রায়নের সময় ডাবলিনে। ডোরমার বলেন একজন অভিনেত্রী হিসেবে তার কর্মজীবন শুরু করার অনুপ্রেরণা হলেন কেট ব্লানচেট।
গুজব রয়েছে যে নাটালি ডোরমার ইংল্যান্ডের প্রথম মেরির রাজসভার জেন ডোরমারের সাথে তার পারিবারিক সম্পর্ক রয়েছে। এই প্রসঙ্গে নাটালি বলেন, "জেন ডোরমার নামে রাজসভায় একজন মহিলা ছিলেন এবং তার পারিবারিক নাম ও আমার পারিবারিক নাম একই, কিন্তু আমি মনে করি তা সম্ভব নয়।"
জুনি চোপড়া
জুনি চোপড়া একজন ভারতীয় লেখক, যিনি তার দ্য হাউস দ্যাট স্পোক উপন্যাসের জন্য সবচেয়ে বেশি পরিচিত। তিনি দুটি কবিতার বইও লিখেছেন। জুনি চলচ্চিত্র নির্মাতা বিধু বিনোদ চোপড়া এবং সাংবাদিক অনুপমা চোপড়ার মেয়ে। তার শিরোনামের একটি কবিতা, দ্য মাউন্টেন রেঞ্জ যা শিক্ষার্থীদের উপর পরীক্ষার চাপ নিয়ে কথা বলেছিল, ভারতীয় মিডিয়াতে সমাদৃত হয়েছিল। ২০১৯ সালের সেপ্টেম্বরে তিনি স্ট্যানফোর্ড বিশ্ববিদ্যালয়ে সৃজনশীল লেখালেখিতে মেজর হতে চলেছেন।    জুনীকে তরুণ লেখক পুরস্কার ২০১৮-এর জন্য বাছাই করা হয়েছিল।
হাইনরিশ রোরার
হাইনরিশ রোরার (Heinrich Rohrer) (জন্ম: ৬ই জুন, ১৯৩৩) সুইজারল্যান্ডের নোবেল বিজয়ী পদার্থবিজ্ঞানী।
রোরারের জন্ম সুইজারল্যান্ডের সেন্ট গ্যালেনে। জমজ বোনের জন্মের এক ঘণ্টা পর তার জন্ম হয়েছিল। ছোটবেলায় বেশ ভাবনাহীন ও নির্ঝঞ্জাট জীবন কাটিয়েছেন। ১৯৪৯ সালে তার পরিবার জুরিখে চলে আসার পর অবশ্য সেই জীবনে কিছুটা ব্যাঘাত ঘটে। ১৯৫১ সালে সুইস ফেডারেল ইনস্টিটিউট অফ টেকনোলজি (ইটিএইচ) এ ভর্তি হন। সেখানে তার সহপাঠী ছিলেন ভোল্‌ফগাং পাউলি। রোরারের ডক্টোরাল গবেষণার বিষয় ছিল চৌম্বক ক্ষেত্র দ্বারা আবেশিত অতিপরিবাহী ট্রানজিশনে অতিপরিবাহীর দৈর্ঘ্য পরিবর্তন পরিমাপ। এই গবেষণা প্রকল্পটি প্রথমে শুরু করেছিলেন Jörgen Lykke Olsen। গবেষণা করতে গিয়ে তিনি বুঝতে পারেন যে, পরিমাপের সব কাজ তাকে রাতের বেলা করতে হবে, যখন সবাই ঘুমিয়ে পড়ে। কারণ এ ধরনের পরিমাপ কম্পনের প্রতি খুব সংবেদনশীল ছিল।
সুইস পর্বত পদাতিক বাহিনীতে যোগ দেয়ার মাধ্যমে তিনি সামরিক জীবনে প্রবেশ করেছিলেন। এ কারণে তার গবেষণায় ব্যাঘাত ঘটে। ১৯৬১ সালে রোজ-মেরি এগার কে বিয়ে করেন। মধুচন্দ্রিমায় গিয়েছিলেন যুক্তরাষ্ট্রে। এই ফাঁকে রোরার তার গবেষণার কাজও কিছুটা এগিয়ে নিয়েছিলেন। যুক্তরাষ্ট্রের নিউ জার্সির রাটগার্স ইউনিভার্সিটিতে বার্নি সেরিনের সাথে তিনি ধরন-২ অতিপরিবাহীর তাপীয় পরিবাহিতা নিয়ে গবেষণা করেন।
১৯৬৩ সালে Rüschlikon-এ অবস্থিত আইবিএম রিসার্চ ল্যাবরেটরিতে যোগ দেন। এই গবেষণাগারের তার শাখার পরিচালনার দায়িত্বে ছিলেন Ambros Speiser। আইবিএম এ কর্মজীবনের প্রথম কয়েক বছর পাল্‌স প্রদত্ত চৌম্বক ক্ষেত্রে চৌম্বক-রোধের সাথে কোন্ডো পদ্ধতি নিয়ে গবেষণা করেন। এরপর চৌম্বক দশা চিত্র নিয়ে গবেষণা শুরু করেন। এই গবেষণাই তাকে ক্রান্তীয় ঘটনার জগতে নিয়ে এসেছিল।
১৯৭৪ সালে নিজের কর্মস্থল থেকে শিক্ষাছুটি নিয়ে এক বছর ইউনিভার্সিটি অফ ক্যালিফোর্নিয়া, সান্টা বারবারাতে থাকেন। এ সময় নিউক্লীয় চৌম্বক রেজোন্যান্স নিয়ে গবেষণা করেছিলেন। তার সহ-গবেষক ছিলেন ভিন্স জ্যাকারিনো এবং অ্যালান কিং।
১৯৮৬ সালে স্ক্যানিং টানেলিং অণুবীক্ষণ যন্ত্রের নকশা প্রণয়নের জন্য তিনি গের্ড বিনিগের সাথে যৌথভাবে পদার্থবিজ্ঞানে নোবেল পুরস্কার লাভ করেন।
প্রতিধ্বনি প্রকোষ্ঠ
একটি প্রতিধ্বনি প্রকোষ্ঠ (Echo chamber) বলতে একটি প্রাকৃতিকভাবে, অপরিকল্পিতভাবে সৃষ্ট অথবা ইচ্ছাকৃতভাবে নির্মিত একটি ফাঁপা বা শূন্যগর্ভ পরিবেষ্টিত স্থানকে বোঝায় যাতে শব্দের অনুরণন ঘটে। পরিকল্পিতভাবে নির্মিত প্রতিধ্বনি প্রকোষ্ঠগুলিকে সাধারণত শব্দধারণের উদ্দেশ্যে তৈরি করা হয়। যেমন কোনও টেলিভিশন বা বেতার অনুষ্ঠানের প্রযোজকেরা হয়ত এক ধরনের শ্রুতিবিভ্রম সৃষ্টি করতে চাইতে পারেন, যাতে মনে হয় যে একটি কথোপকথন একটি বৃহৎ কক্ষ বা গুহাতে অনুষ্ঠিত হচ্ছে। যন্ত্রে ধারণকৃত উৎস কথোপকথনটিকে একটি প্রতিধ্বনি প্রকোষ্ঠে পুনরায় চালিয়ে মাইক্রোফোন দ্বারা অনুরণনগুলি ধারণ করে এই বিশেষ আবহক্রিয়াগুলি সৃষ্টি করা যায়। বর্তমানে এইসব বিশেষ আবহধ্বনিগুলি সৃষ্টি করার জন্য বিশেষ আবহ সৃষ্টিকারী যন্ত্র (ইফেক্টস ইউনিট) ব্যাপকভাবে ব্যবহৃত হলেও আজও অনেক জায়গায় প্রতিধ্বনি প্রকোষ্ঠের ব্যবহার হয়ে থাকে। যেমন ক্যাপিটল স্টুডিওস নামক প্রতিষ্ঠানের প্রতিধ্বনি প্রকোষ্ঠগুলি বিখ্যাত।
সঙ্গীতে শব্দের প্রতিধ্বনি ও অনুরণন জাতীয় বিশেষ আবহধ্বনির ব্যবহার বহুবিধ এবং এগুলির ইতিহাস বহু শতাব্দী প্রাচীন। পাশ্চাত্যে মধ্যযুগীয় ও রেনেসাঁস পর্বের ধর্মীয় সঙ্গীত রচনাকারীরা গির্জা ও মহাগির্জাগুলির (ক্যাথেড্রাল) অভ্যন্তরে স্বাভাবিকভাবে উৎপন্ন প্রতিধ্বনি ও অনুরণনের জটিল ব্যবস্থাগুলি সম্পর্কে গভীর জ্ঞান রাখতেন ও এগুলির পূর্ণ ব্যবহার করতেন। শব্দ বা ধ্বনি-সম্পর্কিত এই প্রাথমিক জ্ঞানগুলি পরবর্তীতে ১৭শ, ১৮শ ও ১৯শ শতকে পাশ্চাত্যের গীতিনাট্যশালা (অপেরা হাউজ) ও সঙ্গীত মিলনায়তনগুলির নকশায় উপকারী ভূমিকা পালন করেছিল। বৈদ্যুতিক বিবর্ধনের যুগের আবির্ভাবের আগে স্থপতিরা তাদের নকশায় অভ্যন্তরীণ প্রতিফলনের সৃষ্টি করার ব্যবস্থা রাখতেন যাতে মঞ্চ থেকে আগত শব্দ বা ধ্বনিগুলিকে জোরালো ও বহুদূরে অভিক্ষিপ্ত করা যায়। কখনও কখনও স্থপতি বা প্রকৌশলীর নকশার একটি অযাচিত পার্শ্ব প্রতিক্রিয়া হিসেবে প্রতিধ্বনি ক্রিয়ার সৃষ্টি হতো, যেমন স্কটল্যান্ডের হ্যামিল্টন সমাধিমন্দির; এটিতে যে অনুরণনের সৃষ্টি হয়, তাঁর সময়কাল যেকোনও ভবনের তুলনায় সবচেয়ে দীর্ঘগুলির একটি।
লিনাম লুইস
লিনাম লুইস (Linum perenne var. lewisii) (লুইস ফ্ল্যাক্স, ব্লু ফ্ল্যাক্স বা প্রেইরি ফ্ল্যাক্স) লিনাসি পরিবারের একটি বহুবর্ষজীবী উদ্ভিদ, যা পশ্চিম উত্তর আমেরিকার আলাস্কা দক্ষিণ থেকে বাজা ক্যালিফোর্নিয়া পর্যন্ত এবং প্রশান্ত মহাসাগরীয় উপকূল থেকে মিসিসিপি নদী পর্যন্ত। (ইউএসডিএ প্ল্যান্ট প্রোফাইল: Linum lewisii)। এটি উত্তরে সমুদ্রপৃষ্ঠ থেকে পর্যন্ত শৈলশিরা এবং শুষ্ক ঢালে সিয়েরা নেভাদায় বৃদ্ধি পায়।
উদ্ভিদটির নামকরণ করা হয়েছিল উত্তর আমেরিকার অভিযাত্রী মেরিওয়েদার লুইসের নামানুসারে।
এটি একটি পাতলা ভেষজ উদ্ভিদ যা ৮০ সেমি পর্যন্ত বৃদ্ধি পায়, সরুভাবে সাজানো সরু ল্যান্সোলেট পাতা ১-২ সেমি লম্বা। ফুলগুলি ফ্যাকাশে নীল বা ল্যাভেন্ডার থেকে সাদা, প্রায়শই গাঢ় নীল শিরাযুক্ত, পাঁচটি পাপড়ি ১-১.৫ সেমি লম্বা হয়।
দার্চহাওনা
দার্চহাওনা হলেন একজন হিন্দি সাহিত্যের ভারতীয় লেখক এবং উত্তর-পূর্ব ভারতের মিজোরাম রাজ্যের ইতিহাসবিদ। ১৯৩৬ সালের নববর্ষের দিনে জন্মগ্রহণ করেন, দার্চহাওনা মিজোরাম বিশ্ববিদ্যালয়ের একজন প্রাক্তন অফিসার অন স্পেশাল ডিউটি, যখন এটি নর্থ ইস্টার্ন হিল ইউনিভার্সিটির (এনইএইচইউ) মিজোরাম ক্যাম্পাস ছিল এবং মিজো ইতিহাস সমিতির প্রতিষ্ঠাতা সভাপতি ছিলেন। একাধিক মেয়াদে সংগঠনের সভাপতির পদে অধিষ্ঠিত ছিলেন এবং ২০১৩ সালে নির্বাচিত হওয়ার পর এই পদে অধিষ্ঠিত রয়েছেন। ভারতীয় সাহিত্যে তার অবদানের জন্য ভারত সরকার তাকে ২০০৫ সালে চতুর্থ সর্বোচ্চ বেসামরিক সম্মান পদ্মশ্রী প্রদান করে।
প্রমথনাথ বিশী
প্রমথনাথ বিশী (১১ জুন ১৯০১ - ১০ মে ১৯৮৫) একজন লেখক, শিক্ষাবিদ ও অধ্যাপক। তিনি ১৯৬২-৬৮ পর্যন্ত পশ্চিমবঙ্গ বিধানসভার সদস্য ছিলেন এবং ১৯৭২ থেকে ১৯৭৮ সাল পর্যন্ত রাজ্যসভার সদস্য ছিলেন।
প্রাথমিক জীবন
১৯০১ খ্রীষ্টাব্দের ১১ই জুন নাটোর জেলার জোয়াড়ি গ্রামে জমিদার পরিবারে জন্মগ্রহণ করেন। পিতা নলিনীনাথ বিশী ও মাতা সরোজবাসিনী দেবী, স্ত্রী সুরুচি দেবী।
শিক্ষা জীবন
১৯১০ সালে শান্তিনিকেতনের ব্রহ্মবিদ্যালয়ে শিক্ষাজীবন শুরু করেন। সেখানে তিনি অভিভাবক, শিক্ষক ও প্রেরণাদাতারূপে পান রবীন্দ্রনাথকে। সেখানে এক নাগাড়ে সতের বছর অধ্যয়ন করেন। ১৯২৯ খ্রিস্টাব্দে রাজশাহী কলেজ থেকে ইংরেজিতে স্নাতক পাস করেন। মেধা, প্রখর বুদ্ধি, অধ্যয়ননিষ্ঠা, কবি-প্রতিভা ইত্যাদি গুণাবলির জন্য রবীন্দ্রনাথের স্নেহ লাভ করেন। পরে প্রাইভেট পরীক্ষার্থী হিসাবে ১৯৩২ খ্রিস্টাব্দে প্রথম শ্রেণীতে প্রথম হয়ে বাংলায় এম.এ পাশ করেন।
সাহিত্যকীর্তি
১৯২৪ সালে শান্তিনিকেতনের ছাত্র থাকা অবস্থায় তিনি প্রথম উপন্যাস লিখেন "দেশের শত্রু"। এরপর পদ্মা (১৯৩৫), জোড়াদিঘীর চৌধুরী পরিবার (১৯৩৮), কেশবতী (১৯৪১), নীলমণির স্বর্গ (১৯৫৪), সিন্ধুদেশের প্রহরী (১৯৫৫) উপন্যাসগুলো রচনা করেন। তবে তার শ্রেষ্ঠ উপন্যাস "কেরী সাহেবের মুন্সি" (১৯৫৮)। এই উপন্যাসের জন্য তিনি ১৯৬০ সালে রবীন্দ্র পুরস্কার লাভ করেন। তার আরেকটি বিখ্যাত উপন্যাস "লাল কেল্লা" (১৯৬৩)। এছাড়া তিনি একজন ছোটগল্পকার ও নাট্যকারও ছিলেন।
সম্মাননা
১৯৬০ সালে কেরী সাহেবের মুন্সী উপন্যাসের জন্য প্রমথনাথ বিশী রবীন্দ্র পুরস্কার লাভ করেন। এছাড়া তিনি বিদ্যাসাগর স্মৃতি পুরস্কার (১৯৮২) ও কলকাতা বিশ্ববিদ্যালয় প্রদত্ত জগত্তারিণী স্বর্ণপদকও (১৯৮৩) লাভ করেছিলেন।
মৃত্যু
১০মে, ১৯৮৫ সালে কলকাতায় মৃত্যুবরণ করেন।
দাসোপান্ত
দাসোপান্ত (১৫৫১-১৬১৫) দত্ত সম্প্রদায়ের অন্তর্ভুক্ত ছিলেন। তিনি নারায়ণ পেঠ গ্রামে এক দেশস্থ ব্রাহ্মণ পরিবারে জন্মগ্রহণ করেন।
তিনি 'গীতারনাব' নামে গীতার একটি টীকা লিখেছেন। তিনি 'গীতার্থবোধচণ্ডিকা'ও লিখেছেন যা তার আগের গ্রন্থের তুলনায় একটি ছোট ভাষ্য। তাঁর রচিত আরেকটি বই ছিল 'গ্রন্থরাজ', যা দাসবোধের পূর্বসূরি বলে বিবেচিত হয়। যাইহোক, যেহেতু তার বেশিরভাগ রচনায় উল্লেখযোগ্য সাহিত্যিক গুণাবলীর অভাব রয়েছে, সেগুলির একটি ছোট অংশই প্রকাশিত হয়েছে।
কাশিম বাজার
কাশিম বাজার বা কাশীমবাজার বা কাসিমবাজার বা কাসিম বাজার ভারতের পশ্চিমবঙ্গ রাজ্যের মুর্শিদাবাদ জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে কাশিম বাজার শহরের জনসংখ্যা হল ১০,১৭৫ জন। এর মধ্যে পুরুষ ৫২% এবং নারী ৪৮%। এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে কাশিম বাজার এর সাক্ষরতার হার বেশি। এই শহরের জনসংখ্যার ৯% হল ৬ বছর বা তার কম বয়সী।
ইতিহাস
সতেরো শতকের শুরুর আগে এই এলাকার ইতিহাস না পাওয়া গেলেও মুর্শিদাবাদ প্রতিষ্ঠার অনেক আগে থেকেই এই স্থানটির গুরুত্ব ছিল। প্রথম ইউরোপীয় ব্যবসায়ীরা এখানে প্রথম বাণিজ্যকুঠি স্থাপন করেছিল এবং সরস্বতী নদীর মুখ বুঁজে যাওয়ার কারণে সপ্তগ্রামের পতনের পর এই স্থানটি বাংলার বাণিজ্য কেন্দ্র হিসাবে একটি দারুণ অবস্থান অর্জন করে এবং কলকাতা প্রতিষ্ঠার আগে পর্যন্ত তা অব্যাহত ছিল।
ইংরেজ, ডাচ এবং ফরাসি ইস্ট ইন্ডিয়া কোম্পানিগুলির প্রতিটিই কাশিমবাজারে তাদের বাণিজ্যকুঠি পরিচালনা করত। এখানেই ইস্ট ইন্ডিয়া কোম্পানির (ইআইসি) প্রথম ইংরেজ এজেন্সি প্রতিষ্ঠিত হয় ১৬৫৮ সালে। ১৬৫৮-৫৯ সালে ইংরেজরা কাশিমবাজারে দুটি কুঠি স্থাপন করে। ১৬৫৮ সালে এখানের কুঠিতে জব চার্নক তাঁর কার্যকালে চতুর্থ সহকারী হিসাবে প্রথম আগমন করেন। তার মাইনে ছিল কুড়ি পাউন্ড। ১৬৬৭ সাল থেকে এখানকার বাণিজ্য কুঠির প্রধান পদাধিকার বলে কাউন্সিলের সদস্য হতেন। এই সময়কালের ইংরেজি দলিলগুলিতে এবং ১৯ শতকের গোড়ার দিক পর্যন্ত হুগলি নদীকে "কাশিমবাজার নদী" হিসাবে বর্ণনা করা হয়েছে এবং হুগলি, পদ্মা এবং জলঙ্গীর মধ্যের ত্রিভুজাকার যে জমিতে শহরটি অবস্থিত তাকে দেখানো রয়েছে কাশিমবাজার দ্বীপ হিসাবে। এই কুঠির সান্নিধ্যে বাংলার নবাব-দের রাজধানী মুর্শিদাবাদ অবস্থিত হওযায় এবং এর সম্পদ ও সেটি রাজনৈতিক গুরুত্বের দিক দিয়ে প্রধান উৎস হওযায় স্থানটি অনবরত আক্রমণের ঝুঁকিপূর্ণ অঞ্চল হয়ে ওঠে। এই কারণেই ১৭৫৭ সালে এটি ইস্ট ইন্ডিয়া কোম্পানির প্রথম কুঠি ছিল যেটিকে নবাব সিরাজউদ্দৌলা আক্রমণ করেছিলেন এবং সেখানের সহকারী ওয়ারেন হেস্টিংস সহ বাসিন্দাদের বন্দী হিসাবে মুর্শিদাবাদে নিয়ে  গিয়েছিলেন।
১৯ শতকের শুরুতেও শহরটির সমৃদ্ধি বজায় ছিল; ১৮১১ সালের শেষদিকেও একে রেশম, হোসিয়ারি, কোরা এবং হাতির দাঁতের সুন্দর কাজের জন্য বিখ্যাত স্থান হিসাবে বর্ণনা করা হয়েছিল। এখানকার বালুচরের সিল্কের শাড়ি ছিল জগদ্বিখ্যাত। তবে একসময়ে এর স্বাস্থ্যকর জলবায়ু সম্ভবত স্থানীয় ম্যালেরিয়া এর কারণে ধীরে ধীরে খারাপ হতে শুরু করে এবং এর চারপাশের চাষাবাদের জমিও একে খুব সঙ্কুচিত করে তোলে। জায়গাটি ঝোপ-জঙ্গলে ভরে যেতে থাকে এবং ১৮১৩ সালে হুগলির গতিপথের হঠাৎ পরিবর্তনের মাধ্যমে এর ধ্বংসযজ্ঞটি সম্পূর্ণ হয়। পুরানো শহর থেকে ৩ মাইল দূরে একটি নতুন চ্যানেল গঠিত হয় এবং প্রাচীন জাহাজ-ঘাটাটিকে চারপাশে একটি দুর্গন্ধযুক্ত গলা জলাবদ্ধতায় পরিণত করে। ১৮২৯ সালের একটি জনগণনায় এখানের জনসংখ্যা নথিবদ্ধ হয় ৩,৫৩৮। এর চমৎকার দালানগুলির মধ্যে একমাত্র কাশিমবাজারের মহারাজার সুন্দর প্রাসাদটি টিকে রয়ে যায়। বাকি অংশগুলি ধ্বংসস্তূপ রূপে বা কেবল বড় বড় ঢিবির আকারে সেই অতীত-দালানের প্রতিনিধিত্ব করে চলেছে। ওয়ারেন হেস্টিংসের প্রথম স্ত্রীকে কাশিমবাজারে সমাধিস্থ করা হয়েছিল। এখানে শিলালিপি সহ তাঁর সেই সমাধি এখনও বিংশ শতাব্দীর প্রথমদিক অবধি রয়ে গেছে।  ১৯০১ সালে এখানের জনসংখ্যা এসে দাঁড়ায় মাত্র ১,২৬২। এখানে বিদেশিদের কবরখানা এখনও বিদ্যমান। সফদাবাদে গড়ে উঠেছিল আর্মেনীয় কুঠি।
জৈন বণিকদের আদি বাসস্থল এই কাশীমবাজার। কাশীমবাজারের মহাজনটুলি মহল্লায় জৈন বণিকদের 'নেমিনাথ মন্দির' দর্শনীয় পুরাকীর্তি। এতে ২৪ জন জৈন তীর্থঙ্করের মূর্তি আছে, যার মধ্যে নেমিনাথ সর্বোচ্চ আসনে প্রতিষ্ঠিত। পাশে ছোট মন্দিরে জৈন যতিগণের পায়ের চিহ্ন দেখা যায়। মন্দিরের পূর্বদিকের বাগানে 'মধুগড়ে' নামে একটি পুরনো পুকুর আছে। মারাঠা বর্গীদের হাঙ্গামার সময় ধনী জৈন বণিকরা তাদের সব ধনদৌলত এই পুকুরে নিক্ষেপ করেছিলেন বলে কথিত আছে।
পরিবহন
কাশিমবাজার হল পূর্ব রেলওয়ে এর শিয়ালদহ–লালগোলা লাইন এ অবস্থিত কাশিমবাজারের রেল যোগাযোগ ব্যবস্থা।
শ্বশুর-শাশুড়ি
শ্বশুর-শাশুড়ি হলো এমন দুজন ব্যক্তি যারা স্বামী-স্ত্রীর একে অপরের পিতামাতা। অনেক সংস্কৃতি এবং আইনি ব্যবস্থা এই সম্পর্কের সাথে যুক্ত ব্যক্তিদের উপর কর্তব্য এবং দায়িত্ব আরোপ করে। একজন ব্যক্তি স্বামী-স্ত্রীর পিতামাতার কাছে জামাই বা পুত্রবধূ, যারা স্বামী-স্ত্রীর ভাইবোন, ভাইবোনের বিপরীতে সেই সব ভগ্নীপতি ও শ্যালকের পিতামাতা। এই পারিবারিক সম্বন্ধ গোষ্ঠীর সদস্যদের একত্রে শ্বশুরবাড়ির আত্নীয় বলা হয়।
শ্বশুর
একজন শ্বশুর বীপরিতক্রমে একজন স্বামী বা স্ত্রীর পিতা। দুজন পুরুষ যারা একে অপরের সন্তানের শ্বশুর হতে পারেন। তাদের সহ-পিতৃ-শ্বশুর বলা যেতে পারে বা যদি তাদের নাতি-নাতনীর মধ্যে সম্পর্ক হয় তাহলে তাদের সহ-পিতামহ বলা যেতে পারে।
শাশুড়ি
শ্বাশুড়ি হলো বীপরিতক্রমে একজন স্বামী বা স্ত্রীর মা। দু'জন মহিলা যারা একে অপরের সন্তানের শ্বাশুড়ি হন তাদের সহ-শ্বাশুড়ি বা তাদের নাতি-নাতনীদের মধ্যে সম্পর্ক হলে তাদের সহ-মাতামহ বলা যেতে পারে।
কিছু অস্ট্রেলিয়ান আদিবাসী ভাষাগুলো এড়িয়ে চলা বক্তব্য বোঝাতে "শাশুড়ির ভাষা" ব্যবহার করে। বিশেষত উপ-ভাষাগুলি ব্যবহার করা হয় নিষিদ্ধ আত্মীয়দের বোঝাতে, বিশেষত শাশুড়িকে।
শ্বশুরবাড়ি হলো এক ধরনের বাসস্থান। সাধারণত একটি পারিবারিক বাড়ির মধ্যে অতিথির বাসস্থান যা বর্ধিত পরিবারের সদস্যদের জন্য ব্যবহার করা হয়।
ইসলামে শ্বশুর শ্বাশুড়ি
ইসলামে শ্বশুর শাশুড়িই একমাত্র সম্পর্ক, যা সরাসরি রক্ত সম্পর্ক না হয়েও মাহরাম বলে বিবেচিত হয়, অর্থাৎ তাদের সামনে পুত্রবধু ও মেয়ের জামাইদের পর্দা করা বাধ্যতামূলক নয়।
ঘুরি সাম্রাজ্য
ঘুরি রাজবংশ (self-designation: Shansabānī) ছিল পূর্ব ইরানীয় সুন্নি মুসলিম রাজবংশ। এই রাজবংশ তাজিক বংশোদ্ভূত বলে ধারণা করা হয়। সাম্রাজ্যের সর্বোচ্চ সীমায় থাকাকালে আধুনিক আফগানিস্তান, বাংলাদেশ, ভারত, পাকিস্তান, তাজিকিস্তান, তুর্কমেনিস্তান ও ইরান এর অন্তর্ভুক্ত ছিল। ৮৯৭ থেকে ১২১৫ সাল পর্যন্ত এই রাজবংশ শাসন ক্ষমতায় ছিল এবং গজনভিদের উত্তরাধিকারী হয়। ঘুরি রাজবংশের কেন্দ্র ছিল বর্তমান আফগানিস্তানের ঘুর প্রদেশ বা মান্দেশ। এটি পশ্চিমে বৃহত্তর খোরাসান এবং পূর্বে বঙ্গ পর্যন্ত পৌছেছিল। প্রথম রাজধানী ছিল ঘুরের ফিরোজকোহ। পরবর্তীতে তা হেরাতে স্থানান্তর করা হয়। এর পাশাপাশি গজনি ও লাহোরকে অতিরিক্ত রাজধানী হিসেবে ব্যবহার করা হত, বিশেষত শীতের সময়। ঘুরিরা পারস্য সংস্কৃতি ও ঐতিহ্যের পৃষ্ঠপোষক ছিলেন। এই সাম্রাজ্যই ছিল প্রথম মুসলিম সাম্রাজ্য যা বাংলা জয় করেছিল।
ঘুরিদের পর পারস্যে খোয়ারিজমীয় সাম্রাজ্য ও ভারত উপমহাদেশে দিল্লি সালতানাতে মামলুক সালতানাত ক্ষমতায় আসে।
আব্বাসি খলিফা মুতাসিম বিল্লাহ সর্বপ্রথম মামলুকদের দিয়ে একটি সামরিক ইউনিট গঠন করেন এবং তাদেরকে পারসিক ও আরবদের স্থলাভিষিক্ত করেন। তার মানে মামলুকদের রাষ্ট্রীয়ভাবে প্রতিষ্ঠা করেন আব্বাসীয় খলিফা মুসতাসিম বিল্লাহ এবং মামলুক রাজবংশের প্রতিষ্ঠাতা মুলত নাজিমুদ্দিন আইবেক। তার হাত ধরেই মামলুকরা রাষ্ট্রের কেন্দ্র বিন্দুতে চলে আসে। সাজারা তুদ দুর কেও মামলুক রাজবংশের প্রতিষ্ঠাতা বলেন অনেকে। কে আসলে মামলুক রাজবংশের প্রতিষ্ঠাতা তা বড় কথা নয়
আন্দরকিল্লা ওয়ার্ড
আন্দরকিল্লা বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
আয়তন
আন্দরকিল্লা ওয়ার্ডের আয়তন ০.৭৭ বর্গ কিলোমিটার।
জনসংখ্যার উপাত্ত
২০১১ সালের আদমশুমারি অনুযায়ী আন্দরকিল্লা ওয়ার্ডের মোট জনসংখ্যা ২৪,৪২৩ জন। এর মধ্যে পুরুষ ১৬,০১৫ জন এবং মহিলা ৮,৪০৮ জন। মোট পরিবার ৪,২৮৪টি।
অবস্থান ও সীমানা
চট্টগ্রাম সিটি কর্পোরেশনের মধ্যাংশে আন্দরকিল্লা ওয়ার্ডের অবস্থান। এর পূর্বে ৩৪নং পাথরঘাটা ওয়ার্ড, ৩৫নং বকশীর হাট ওয়ার্ড ও ২০নং দেওয়ান বাজার ওয়ার্ড; উত্তরে ২০নং দেওয়ান বাজার ওয়ার্ড ও ২১নং জামালখান ওয়ার্ড; পশ্চিমে ২২নং এনায়েত বাজার ওয়ার্ড ও ৩১নং আলকরণ ওয়ার্ড এবং দক্ষিণে ৩৩নং ফিরিঙ্গি বাজার ওয়ার্ড ও ৩৪নং পাথরঘাটা ওয়ার্ড অবস্থিত।
প্রশাসনিক কাঠামো
আন্দরকিল্লা ওয়ার্ড চট্টগ্রাম সিটি কর্পোরেশনের আওতাধীন ৩২নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের কোতোয়ালী থানার আওতাধীন। এটি ২৮৬নং চট্টগ্রাম-৯ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকা হল:
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৩২নং আন্দরকিল্লা ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
বিষমচাক্রিক যৌগ
বিষমচক্রিক যৌগ বা হেটারোসাইক্লিক যৌগ (Heterocyclic compound) হচ্ছে সেই সব চক্রিক যৌগ বা রিং গঠন যুক্ত যৌগ (আবর্তনশীল যৌগ) যার চক্র বা রিং সৃষ্টিকারী সদস্যদের ভেতরে অন্তত একটি ভিন্ন উপাদানের পরমাণু আছে। সাধারণত একটি বিষমচক্রিক যৌগে বা হেটেরোসাইক্লিক যৌগ্র চক্রে অন্তত একটি কার্বন ভিন্ন অন্য উপাদানের পরমাণু থাকে।
সাধারণত, বিষমচক্রিক যৌগ বা হেটেরোসাইক্লিক যৌগ হচ্ছে জৈব যৌগ যাদের চক্রের মধ্যে কার্বন এবং কার্বন ভিন্ন অন্তত একটি উপাদানের পরমাণু আছে। কার্বন ভিন্ন অন্যান্য উপাদানের পরমাণু গুলো হতে পারে অক্সিজেন, নাইট্রোজেন, সালফার।
বৈশিষ্ট
মূলত দুইটি বৈশিষ্ট থাকলে কোন চক্রিক যৌগেকে বিষমচক্রিক যৌগ বা হেটেরোসাইক্লিক যৌগ বলে। প্রথমত চক্র বা রিং সৃষ্টিকারী সদস্যদের ভেতরে কার্বন ভিন্ন অন্তত একটি ভিন্ন উপাদানের পরমাণু থাকবে। দ্বিতীয়ত, চক্রটি যথেষ্ট স্থিতিশীল হবে এবং এতে (জৈব যৌগের অনন্য বিশিষ্ট) এরোমেটিক বৈশিষ্ট থাকবে।
নামকরণ
বাংলায় বিষম শব্দটির অর্থ ভিন্ন, ইংরেজিতে হেটেরো শব্দটির অর্থও ভিন্ন। তাই যে সমস্ত চক্রিক যৌগের চক্রে কার্বন এবং কার্বন ভিন্ন অন্তত একটি উপাদানের পরমাণু আছে সাধারণত তাদের বিষমচক্রিক যৌগ বা হেটেরোসাইক্লিক যৌগ বলে।
প্রকারভেদ
বিষমচক্রিক যৌগ বা হেটেরোসাইক্লিক যৌগ গুলোকে বিভিন্ন ভাবে প্রকারভেদ করা যায়।
বিষমচক্রিক রসায়ন
বিষমচক্রিক রসায়ন বা হেটেরোসাইক্লিক রসায়ন হল বিষমচক্রিক যৌগের বা হেটেরোসাইক্লিক যৌগের একটি শাখা যাতে বিষমচক্রিক যৌগের বা হেটেরোসাইক্লিক যৌগের রসায়ন, সংশ্লেষণ, বৈশিষ্ট্য, এবং এদের বিভিন্ন ক্ষেত্রে প্রয়োগ অলোচনা করা হয়।
ইতিহাস
বিষমচক্রিক রসায়ন বা হেটেরোসাইক্লিক রসায়নের ইতিহাস শুরু হয় ১৮০০ সালে জৈব রসায়নের উন্নয়নের সঙ্গে সঙ্গে। তখন থেকেই এই ইতিহাস ধাপে ধাপে সামনে অগ্রসর হচ্ছে। কিছু উল্লেখযোগ্য উন্নয়ন হল-
মানবীয় তত্ত্ব
পদার্থবিজ্ঞান এবং সৃষ্টিতত্ত্ব'তে মানবীয় তত্ত্বের প্রাথমিক পর্যবেক্ষণ হলো, মহাবিশ্ব জীবনের- এমনকি জটিল বহুকোষী জীবনের বিকাশের জন্য আশ্চর্যরকম উপযোগী, সবক্ষত্রে না হলেও অন্তত একটি বিশেষ স্থান ও কালে(যার নাম সল ৩) তো বটেই। বৃহৎ বিস্ফোরণ এর সময়কালে মহাবিশ্ব গঠনগতভাবে এতটাই সরল ছিল যে, আজতক আমরা বিশৃঙ্খলার সাদামাঠা যেসব নমুনা নিয়ে কাজ করার সামর্থ্য অর্জন করেছি, সেগুলি ছায়াপথ, গ্রহমন্ডলী কিংবা জীবনের মতো জটিল ব্যবস্থার উদ্ভবকে কিছুতেই ব্যাখ্যা করতে পারে না। মোদ্দা কথায়, মহাবিশ্বকে আজ আমরা যেরকম দেখছি, মহাবিশ্ব ঠিক তেমনটা হওয়ার কারণ হলো, যদি এটা অন্যরকম হতো তাহলে দেখার জন্য আমরা উপস্থিত থাকতাম না।
সংবাদ মাধ্যম
সংবাদ মাধ্যম (News media) বা সংবাদ শিল্প (News industry) বলতে গণমাধ্যমের সেইসব রূপকে বোঝায় যেগুলি সাধারণ জনগণের কাছে বা নির্দিষ্ট শ্রেণীর পাঠকের কাছে সংবাদ পৌঁছে দেবার কাজে নিয়োজিত থাকে। এগুলির মধ্যে মুদ্রিত সংবাদ মাধ্যম (দৈনিক পত্রিকা, সাময়িকী), সম্প্রচারিত সংবাদ (বেতার ওটেলিভিশন) এবং সাম্প্রতিককালে আন্তর্জাল বা ইন্টারনেট (ইন্টারনেটভিত্তিক পত্রিকা, সংবাদ ব্লগ, সংবাদ ভিডিও, সরাসরি সংবাদ স্ট্রিমিং, ইত্যাদি) অন্তর্ভুক্ত।
করিমপুর বিধানসভা কেন্দ্র
করিমপুর (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র।
সংবাদ মাধ্যম
ইতিহাস
পাশ্চাত্যে রেনেসাঁস পর্বে প্রথম সংবাদ প্রচার হওয়া শুরু হয়। এগুলি ছিল যুদ্ধ, অর্থনৈতিক পরিস্থিতি, সামাজিক রীতিনীতি নিয়ে হাতে লেখা খবর-সংবলিত বিভিন্ন চিঠি যেগুলি বণিকদের মধ্যে বিলি করা হত। ১৫শ শতকের শেষ দিকে জার্মানিতে প্যামফ্লেট আকারে মুদ্রিত সংবাদের উদ্ভব হয়, এগুলিতে লোমহর্ষক খবর থাকত। ১৬২১ সালে লন্ডন শহরে প্রথম ইংরেজি পত্রিকা দ্য উইকলি নিউজ (The Weekly Newes) প্রকাশিত হয়। ১৬৪০ ও ১৬৫০-এর দশকে এর পদাঙ্ক অনুসরণ করে আরও বেশ কিছু পত্রিকার আবির্ভাব ঘটে। ১৬৯০ সালে মার্কিন যুক্তরাষ্ট্রে রিচার্ড পিয়ার্স ও বেঞ্জামিন হ্যারিস বস্টন শহরে প্রথম মার্কিন পত্রিকাটি মুদ্রণ করেন, তবে সরকারী অনুমোদন না থাকায় এটিকে সাথে সাথে বন্ধ করে দেওয়া হয়।
করিমপুর বিধানসভা কেন্দ্র
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৭৭ নং করিমপুর বিধানসভা কেন্দ্রটি করিমপুর-১ সমষ্টি উন্নয়ন ব্লক এবং ঢোরাদহ-১, ঢোরাদহ-২, মুরুতিয়া, নটিডাঙা-১, নটিডাঙা-২ এবং রহমতপুর গ্রাম পঞ্চায়েত গুলি করিমপুর-২ সমষ্টি উন্নয়ন ব্লক এর অন্তর্গত।
করিমপুর বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।
২০১১
২০১১ সালের নির্বাচনে, সিপিআই (এম) এর সমরেন্দ্রনাথ ঘোষ তার নিকটতম প্রতিদ্বন্দ্বী তৃণমূল কংগ্রেসের ডা: রমেন সরকারকে পরাজিত করেন।
১৯৭৭-২০০৬
২০০৬ এবং ২০০১ সালে রাজ্য বিধানসভা নির্বাচনে, সিপিআই (এম) -এর প্রফুল্ল কুমার ভৌমিক করিমপুর কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেসের অরবিন্দ মণ্ডলকে এবং তৃণমূল কংগ্রেসের চিত্তরঞ্জন মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ এবং ১৯৯১ সালে সিপিআই (এম) -এর চিত্তরঞ্জন বিশ্বাস কংগ্রেসের চিত্তরঞ্জন মণ্ডলকে পরাজিত করেন এবং ১৯৮৭ এবং ১৯৮২ সালে কংগ্রেসের অরবিন্দ মণ্ডলকে পরাজিত করেন। সিপিআই (এম) -এর সমরেন্দ্রনাথ সান্যাল ১৯৭৭ সালে কংগ্রেসের অরবিন্দ মণ্ডলকে পরাজিত করেন।
ছায়াবীথি
ছায়াবিথী হচ্ছে এমন দীর্ঘ ও সোজা পথ, যার দু পার্শ্বে থাকে বৃক্ষ; আর বৃক্ষের ছায়ায় সেই পথ থাকে ছায়ায় ঢাকা। ইংরেজিতে Avenue (এভিনিউ) বলা হয়। যদিও বর্তমানে শহুরে রাস্তাকেও 'Avenue' বলা হয়। বাংলাদেশের গাজীপুর জেলার জয়দেবপুর এর রাজবাড়ী এলাকায় ছায়াবিথী অবস্থিত। উত্তর, দক্ষিণ ও মধ্য ছায়াবিথী তে ছায়া ঘেরা বাগান ছিল। শহর হওয়ায় সকল গাছ কেটে দালানকোঠা তৈরী হয়েছে।
আরবানা, কলকাতা
আরবানা কলকাতার ভারতীয় একটি আবাসিক প্রকল্প।এটি কলকাতার প্রধান সড়ক পথ ইস্টর্না মেট্রোপলিটন বাইপাস-এর  (বিশ্ব বাংলা সরণি) পাশেই আনন্দেরপুরে অবস্থিত।
বিশ্লেষণ
আরবানা হল কলকাতা এবং সমগ্র পূর্ব ভারতে নির্মিত সবচেয়ে উচ্চতম আবাসিক ভবন। এতে ৪৫ টি তলার পাঁচটি টাওয়ার এবং ৪০ টি তলার দুটি টাওয়ার থাকবে।৪৬ টি মাঠের টাওয়ারগুলি ১৬৮ মিটার (৫৫১ ফুট) উচ্চতা পর্যন্ত উঠবে এবং শহরটি তাদের সর্বোচ্চ আবাসিক ভবন নির্মাণ করবে।অক্টোবর ২০১৩ সালে, ১৫২ মিটার (৪৯৯ ফুট) উচ্চতার মধ্যে ৪০ টি স্টার টাওয়ারের মধ্যে একটিটি উঁচু ছিল এবং এটি শহরের সবচেয়ে বড় বিল্ডিং।পঞ্চাশটি বুনগাঁও এই প্রকল্পের অংশ।প্রকল্পটি সম্পন্ন হওয়ার পরেই, আরবানা ৮,০০০ এরও বেশি লোকের বাড়িঘর নির্মাণ করবে।পুরো প্রকল্পটি ৩৩ একর (130,000 মিটার) সবুজ গাছপালা দিয়ে ৬৬ একর (২,00,000 মিটার) বিস্তৃত হবে।,"ইকো-বন্ধুত্বের জটিলতার একটি প্রধান বৈশিষ্ট্য হবে, এটি শহরটির প্রথম সবুজ আবাসিক এলাকা।নিজস্ব নিকাশী পাম্পিং স্টেশন এবং সিউজেশন চিকিৎসা উদ্ভিদ দিয়ে, সমস্ত ভবন থেকে বর্জ্য জল চিকিৎসা এবং বাগান এবং ওয়াশিং উদ্দেশ্যে পুনর্ব্যবহৃত করা হবে।বৃষ্টির জলসম্পদ জটিলতার একটি প্রধান বৈশিষ্ট্য হবে।৫০০০ গাড়ি এবং একটি বাণিজ্যিক অঞ্চল জন্য যথেষ্ট একটি গাড়ী পার্ক অন্যান্য বৈশিষ্ট্য হবে।পাশাপাশি, কেন্দ্রীয় বরাদ্দকৃত কনটেইনার সংগ্রহ করা এবং নিষ্পত্তি করা 4,65২ কেজি বর্জ্য বাসিন্দাদের দ্বারা উৎপন্ন হয়, যারা প্রতিদিন ১২.৫২ লক্ষ লিটার পানি খায়।"এই প্রকল্পে ১,০০,০০০ বর্গ ফুট (9, ২২0 মিলি মিটার) আবাসিক ক্লাব থাকবে, একর সেন্ট্রাল পার্ক, অলিম্পিক লম্বা সাঁতার পুল, তাপমাত্রা নিয়ন্ত্রিত ইনডোর পুল, ডিলাক্স স্পা, গেস্ট রুম হাউজিং, প্রতিটি ফ্ল্যাট, গ্রাব চিট, ভিআরএফ এয়ার কন্ডিশনার (এয়ারকোন ইন্ডিয়া ইনকর্পোরেটেড), ভিডিও দন্ডের ফোন, এয়ার কন্ডিশন ডিজাইন লবি এবং প্রতিটি টাওয়ারে চারটি উচ্চ গতির এলিভেটর।
মার্চিসন উল্কাপিণ্ড
right|thumbnail|300px|মার্চিসন উল্কাপিণ্ডের খণ্ডাংশ। টেস্ট টিউবে খণ্ড খণ্ড অনেক অংশ দেখা যাচ্ছে। মার্চিসন উল্কাপিণ্ড (ইংরেজি ভাষায়: Murchison meteorite) একটি উল্কাপিণ্ডের খণ্ডাংশ যা ১৯৬৯ সালের ২৮শে সেপ্টেম্বর অস্ট্রেলিয়ার ভিক্টোরিয়া রাজ্যের মার্চিসন নামক গ্রামে পতিত হয়েছিল। এই গ্রামের নামানুসারেই উল্কাপিণ্ডটির নামকরণ করা হয়েছে। এটি কার্বনসমৃদ্ধ কনড্রাইটের সিএম শ্রেণীর মধ্যে পড়ে। সেই অঞ্চল থেকে মোট ১০০ কেজি পদার্থ উত্তোলন করা হয়েছিল। এর মধ্যে কোন কোন খণ্ডাংশের ভর ৭ কেজি পর্যন্তও ছিল। এটা এখন পর্যন্ত আবিষ্কৃত সর্ববৃহৎ সিএম কনড্রাইট। এছাড়া এখন পর্যন্ত কোন সিএম কনড্রাইট নিয়ে মার্চিসনের মত বিস্তৃত গবেষণা হয়নি।
২০২০ সালের জানুয়ারি মাসে বিশ্বরসায়নবিদেরা একটি প্রতিবেদনে লেখেন যে মার্চিসন উল্কাপিণ্ড থেকে পাওয়া সিলিকন কার্বাইড কণাগুলি পৃথিবীতে এ পর্যন্ত প্রাপ্ত সবচেয়ে পুরাতন শিলা বা পদার্থ। এগুলির বয়স প্রায় ৭০০ কোটি বছর নির্ণয় করা হয়েছে, যা কিনা পৃথিবীর বয়স (৪৫৪ কোটি বছর) এবং এমনকি সৌরজগতের বয়সের চেয়েও বেশি। প্রকাশিত গবেষণাটিতে মন্তব্য করা হয় যে "ধূলিকণার জীবনকালের প্রাক্কলন মূলত সূক্ষ্ম তাত্ত্বিক প্রতিমানের উপর নির্ভরশীল। তবে এই প্রতিমানগুলিতে অধিকতর সুলভ ক্ষুদ্র ধূলিকণার উপরে জোর দেওয়া হয় এবং এগুলি এমন কিছু পূর্বানুমানের উপর ভিত্তি করে নির্মিত যেগুলির সাথে বৃহৎ অনিশ্চয়তা যুক্ত থাকে।"<re। f name="PNAS-20200113" />
২০০৮ সালের একটি গবেষণাতে মার্চিসন উল্কাখণ্ডের মধ্যে এমন কিছু কার্বন-ভিত্তিক জৈব যৌগ (যেমন কেন্দ্রকভিত্তি বা নিউক্লিওবেস) পাওয়া যায়, যেগুলি খুব সম্ভবত পৃথিবীতে নয়, বরং মহাকাশে গঠিত হয়েছিল। কিছু গবেষকের মতে এইসব মহাজাগতিক উল্কাপাত পৃথিবীতে প্রাণের উৎপত্তিতে গুরুত্বপূর্ণ ভূমিকা রেখে থাকতে পারে।
ক্রাকাতোয়া
ক্রাকাতোয়া (ইন্দোনেশীয় ভাষায় নাম - Krakatau ক্রাকাতাউ, পর্তুগিজ ভাষায় Krakatao ক্রাকাতাও) হল ইন্দোনেশিয়ার জাভা দ্বীপ ও সুমাত্রার মধ্যকার সুন্দা প্রণালীতে অবস্থিত একটি আগ্নেয় দ্বীপ। এই নামটি একগুচ্ছ দ্বীপের জন্য ব্যবহৃত হয়, যাদের মধ্যে প্রধান হল রাকাতা নামের দ্বীপটি। এখানকার আগ্নেয়গিরি হতে বহুবার ভয়াবহ অগ্ন্যুৎপাত হয়েছে। এর মধ্যে সবচেয়ে ভয়াবহ ঘটনাটি ঘটে ১৮৮৩ সালের আগস্ট মাসের ২৬ ও ২৭ তারিখে।
১৮৮৩ সালের এই অগ্ন্যুৎপাতে প্রায় ২৫ ঘন কিলোমিটার পাথর, ভস্ম ও উত্তপ্ত পাথরকুঁচি নির্গত হয় এবং বিশ্বের নিকট ইতিহাসের সবচেয়ে প্রকান্ড শব্দের সৃষ্টি হয়। এই বিস্ফোরণের শব্দটি প্রায় ৩১০০ কিলোমিটার দূরের অস্ট্রেলিয়ার পার্থ শহর এবং প্রায় ৪৮০০ কিলোমিটার দূরের মরিশাসের রড্রিগুয়েজ দ্বীপেও শোনা যায়। এখানে তৈরি হওয়া বায়ুমণ্ডলীয় আঘাত তরঙ্গ সারা বিশ্বকে ৭ বার প্রদক্ষিণ করে। ক্রাকাতোয়ার কাছের ১৬৫টি গ্রাম ও শহর ধ্বংস হয়ে যায়, এবং ১৩২টি গ্রাম ক্ষতিগ্রস্ত হয়। সরকারী হিসাবে ৩৬,৪১৭ জন লোক মারা যায়, আরো অনেকে বিস্ফোরণ ও এর দ্বারা সৃষ্ট সুনামিতে আহত ও গৃহহারা হয়।
বিস্ফোরণে ক্রাকাতোয়া দ্বীপের দুই-তৃতীয়াংশ ধ্বংস হয়ে যায়। পরবর্তীতে ১৯২৭ ও তার পরের অগ্ন্যুৎপাতে নতুন একটি দ্বীপ সৃষ্টি হয়, স্থানীয় অধিবাসীরা যার নাম দিয়েছে Anak Krakatau (আনাক ক্রাকাতাউ বা "ক্রাকাতোয়ার সন্তান")।
ডাচ কর্তৃপক্ষের রেকর্ড অনুযায়ী ১৮৮৩ সালের অগ্ন্যুৎপাতে মৃতের সংখ্যা ছিল ৩৬,৪১৭, যদিও একটি অনুমান অনুযায়ী মৃতের সংখ্যা ছিল 120,000 সুমাত্রায় আনুমানিক 1,000 মানুষ নিহত হয়; সেবেসি দ্বীপের 3,000 জন মানুষের মধ্যে কেউ বেঁচে ছিল না। অগ্ন্যুৎপাতের এক বছর পর পর্যন্ত আফ্রিকার পূর্ব উপকূলে ভারত মহাসাগরে মানব কঙ্কাল ভেসে যাওয়ার অসংখ্য রিপোর্ট রয়েছে।
হেমন্ত বিক্রেমারত্নে
রানাসিংহে পত্তিকিরিকোরালালাগে অরুণা হেমন্ত বিক্রেমারত্নে (හේමන්ත වික්‍රමරත්න; জন্ম: ২১ ফেব্রুয়ারি, ১৯৭১) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে বাদুরেলিয়া স্পোর্টস ক্লাব, বাসনাহিরা সাউথ, রাগামা ক্রিকেট ক্লাব ও সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন হেমন্ত বিক্রেমারত্নে।
খেলোয়াড়ী জীবন
১৯৯০-৯১ মৌসুম থেকে ২০০৯ সাল পর্যন্ত হেমন্ত বিক্রেমারত্নে’র প্রথম-শ্রেণীর খেলোয়াড়ী জীবন চলমান ছিল। ২৭ নভেম্বর, ২০০০ সালে প্রিমিয়ার লিমিটেড ওভার টুর্নামেন্টের সেমিফাইনালে সর্বোচ্চ ৪৯ রান তুলেন।
সমগ্র খেলোয়াড়ী জীবনে তিনটিমাত্র ওডিআইয়ে অংশগ্রহণ করেছেন হেমন্ত বিক্রেমারত্নে। ৪ সেপ্টেম্বর, ১৯৯৩ তারিখে কলম্বোয় সফরকারী দক্ষিণ আফ্রিকা দলের বিপক্ষে একদিনের আন্তর্জাতিকে অভিষেক ঘটে তার। ১৬ ডিসেম্বর, ১৯৯৩ তারিখে এই মাঠে সফরকারী ওয়েস্ট ইন্ডিজ দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।
অবসর
নভেম্বর, ২০১৮ সালে শ্রীলঙ্কা ক্রিকেটের জাতীয় দল নির্বাচকমণ্ডলীর সদস্যরূপে মনোনীত হন।
জন্ডিস
জন্ডিস (Jaundice) যা ইক্টেরাস (icterus) নামেও পরিচিত, আসলে কোন রোগ নয়, এটি রোগের লক্ষণ মাত্র। জন্ডিস হলে রক্তে বিলরুবিনের মাত্রা বেড়ে যায় ফলে ত্বক,স্ক্লের বা চোখের সাদা অংশ ও অন্যন্য মিউকাস ঝিল্লি হলুদ হয়ে যায়। রক্তে বিলিরুবিনের ঘনত্ব 1.2 mg/dL এর নিচে থাকে (25 µmol/L এর নিচে)। 3 mg/dL বা 50 µmol/L এর বেশি হলে জন্ডিস হয়।  jaundice শব্দটি ফরাসি শব্দ jaunisse, থেকে এসেছে যার অর্থ হলুদাভ।
রক্তে বিলিরুবিনের মাত্রা বেড়ে গেলে জন্ডিস দেখা দেয়। আমাদের রক্তের লোহিত কণিকাগুলো একটা সময়ে স্বাভাবিক নিয়মেই ভেঙ্গে গিয়ে বিলিরুবিন তৈরি করে যা পরবর্তীতে লিভারে প্রক্রিয়াজাত হয়ে পিত্তরসের সাথে পিত্তনালীর মাধ্যমে পরিপাকতন্ত্রে প্রবেশ করে। অন্ত্র থেকে বিলিরুবিন পায়খানার মাধ্যমে শরীর থেকে বেরিয়ে যায়। বিলিরুবিনের এই দীর্ঘ পথ পরিক্রমায় যে কোনো অসঙ্গতি দেখা দিলে রক্তে বিলিরুবিন বেড়ে যায় আর দেখা দেয় জন্ডিস। এই রোগে চামড়া পাণ্ডুর বা ফ্যাকাশে দেখায় বলে একে আগে পাণ্ডুরোগ বলা হত।
উপসর্গ
জন্ডিস হলে চোখ হলুদ হয়। তবে হেপাটাইটিস রোগে জন্ডিসের পাশাপাশি ক্ষুদামন্দা, অরুচি, বমি ভাব, জ্বর জ্বর অনুভূতি কিংবা কাঁপানি দিয়ে জ্বর আসা, মৃদু বা তীব্র পেট ব্যথা ইত্যাদি হতে পারে। এ সব উপসর্গ দেখা দিলে তাই অবশ্যই একজন লিভার বিশেষজ্ঞের পরামর্শ নেয়া উচিত। চিকিৎসক শারীরিক লক্ষণ এবং রক্ত পরীক্ষার মাধ্যমে জন্ডিসের তীব্রতা ও কারণ নির্ণয় করে প্রয়োজনীয় চিকিৎসার নির্দেশনা দিয়ে থাকেন।
এই ভয়ানক প্রচলিত রোগের কারণ এবং প্রতিকার সম্পর্কে আজ আপনক্কম্নাদের জানানো হলো-
কারণ
লিভারের রোগ জন্ডিসের প্রধান কারণ। আমরা যা কিছুই খাই না কেন তা লিভারে প্রক্রিয়াজাত হয়। লিভার নানা কারণে রোগাক্রান্ত হতে পারে। হেপাটাইটিস এ, বি, সি, ডি এবং ই ভাইরাসগুলো লিভারে প্রদাহ সৃষ্টি হয় যাকে বলা হয় ভাইরাল হেপাটাইটিস। আমাদের দেশসহ সারা বিশ্বেই জন্ডিসের প্রধান কারণ এই হেপাটাইটিস ভাইরাসগুলো। তবে উন্নত দেশগুলোতে অতিরিক্ত মধ্যপান জন্ডিসের একটি অন্যতম কারণ।
এ ছাড়া অটোইমিউন লিভার ডিজিজ এবং বংশগত কারণসহ আরও কিছু অপেক্ষাকৃত বিরল ধরনের লিভার রোগেও জন্ডিস হতে পারে। ওষুধের পার্শ্ব প্রতিক্রিয়ায়ও অনেক সময় জন্ডিস হয়। তা ছাড়া থ্যালাসিমিয়া ও হিমোগ্লোবিন ই-ডিজিজের মত যে সমস্ত রোগে রক্ত ভেঙ্গে যায় কিংবা পিত্তনালীর পাথর বা টিউমার এবং লিভার বা অন্য কোথাও ক্যান্সার হলেও জন্ডিস হতে পারে। তাই জন্ডিস মানেই লিভারের রোগ এমনটি ভাবা ঠিক নয়।
রক্তে বিলিরুবিনের মাত্রা বেড়ে গেলে জন্ডিস দেখা দেয়। এই ঘটনার প্রেক্ষিতে যেসব কারণ জানা গেছে তা জেনে নিই।
১. লিভার প্রদাহ: লিভার প্রদাহে বিলিরুবিনের উৎপাদন বেড়ে যায়। ফলশ্রুতিতে রক্তে বিলিরুবিনের মাত্রা বেড়ে গিয়ে জন্ডিস সৃষ্টি হয়। ২. পিত্তনালীর প্রদাহ: পিত্তনালীর প্রদাহে বিলিরুবিন শোষণ ব্যাহত হয়। ফলে বিলিরুবিন বৃদ্ধি পেতে থাকে। ৩. পিত্তনালীর ব্লকঃ পিত্তনালীতে ব্লক হলে লিভার বিলিরুবিন সরাতে ব্যর্থ হয়। বেড়ে যায় জন্ডিসের সম্ভাবনা। ৪. গিলবার্ট’স সিনড্রোম: এই অবস্থায় এনজাইমের কার্যক্ষমতা কমে যায়। এর ফলে পিত্তের রেচনতন্ত্রে সমস্যা হয় এবং বিলিরুবিনের মাত্রা বেড়ে যায়। ৫. ডুবিন-জনসন সিনড্রোম: এই বংশগত রোগে লিভার থেকে বিলিরুবিন শোষণ হতে বাঁধা দেয়। ফলশ্রুতিতে জন্ডিস হওয়ার সম্ভাবনা বাড়ে।
প্রতিরোধ
চিকিৎসা সাধারণত নির্ভর করে ঠিক কি কারণে জন্ডিস হলো তার উপর। তবে জন্ডিস থেকে বেঁচে থাকতে আমাদের কিছু করণীয় আছে। জন্ডিস প্রতিরোধে সে সম্পর্ক জেনে নেওয়া দরকার।
১. হেপাটাইটিস-এ ও ই খাদ্য ও পানির মাধ্যমে সংক্রমিত হয়। আর বি, সি এবং ডি দূষিত রক্ত, সিরিঞ্জ এবং আক্রান্ত ব্যক্তির সঙ্গে শারীরিক সম্পর্কের মাধ্যমে ছড়ায়। তাই সব সময় বিশুদ্ধ খাদ্য ও পানি খেতে হবে। শরীরে রক্ত নেয়ার দরকার হলে অবশ্যই প্রয়োজনীয় স্ক্রিনিং করে নিতে হবে। ডিসপোজেবল সিরিঞ্জ ব্যবহার করাটাও খুবই জরুরী। ২. মদ্য পান থেকে বিরত থাকুন। ৩. কল কারখানার রাসায়নিক পদার্থ থেকে দূরে থাকুন। ৪. নেশাদ্রব্য গ্রহণ করা থেকে বিরত থাকুন। ৫. ব্যবহারকৃত ইনজেকশন কিংবা নাক-কান ফোঁড়ানোর সুই ব্যবহার করবেন না। যারা সেলুনে সেভ করেন, তাদের খেয়াল রাখতে হবে যেন আগে ব্যবহার করা ব্লেড বা ক্ষুর আবারো ব্যবহার করা না হয়। ৬. নিরাপদ যৌনমিলন করুন। ৭. হেপাটাইটিস এ এবং বি হওয়ার আশঙ্কা মুক্ত থাকতে হেপাটাইটিস এ এবং বি এর ভ্যাকসিন গ্রহণ করুন।
জন্ডিস অনেক ক্ষেত্রেই মৃত্যুর কারণ হতে পারে। তাই এই রোগ থেকে বাঁচতে হলে আমাদের সবাইকে সচেতন হতে হবে।
শানাইয়া টোয়েইন
200px|right|thumb|শানায়া টোয়েইন শানাইয়া টোয়েইন ওসি (জন্ম নাম এইলীন রেজাইনা এডোয়ার্ডস্, আগস্ট ২৮, ১৯৬৫, ওয়াইন্ডসর, অন্টারিও) একজন জনপ্রিয় কানাডীয় ফোক-মিউজিক ও পপ গায়িকা। তার তৃতীয় অ্যালবাম কাম অন ওভার কান্ট্রি সঙ্গীতের ইতিহাসে সর্বাধিক বিক্রীত অ্যালবাম।
আব্দুল্লাহ হামাদ
আব্দুল্লাহ হামাদ মুহাম্মদ সালনিন আল মুনহালি (عبد الله حمد, Abdulla Hamad; জন্ম: ১৮ সেপ্টেম্বর ২০০১; আব্দুল্লাহ হামাদ নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল ওয়াহদা এবং সংযুক্ত আরব আমিরাত জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।
আমিরাতি ফুটবল ক্লাব আল ওয়াহদার যুব পর্যায়ের হয়ে খেলার মাধ্যমে হামাদ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৯–২০ মৌসুমে, আমিরাতি ক্লাব আল ওয়াহদার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
হামাদ ২০২১ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
প্রারম্ভিক জীবন
আব্দুল্লাহ হামাদ মুহাম্মদ সালনিন আল মুনহালি ২০০১ সালের ১৮ই সেপ্টেম্বর তারিখে সংযুক্ত আরব আমিরাতের আবুধাবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০২১ সালের ২রা সেপ্টেম্বর তারিখে, ১৯ বছর, ১১ মাস ও ১৫ দিন বয়সে, ডান পায়ে ফুটবল খেলায় পারদর্শী হামাদ লেবাননের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৪ নম্বর জার্সি পরিধান করে ডান পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি সংযুক্ত আরব আমিরাত ০–০ গোলে ড্র করেছিল।
মিশিগান হ্রদ
মিশিগান হ্রদ (Lake Michigan) মার্কিন যুক্তরাষ্ট্রের গ্রেট লেক্‌স এলাকার একটি বৃহৎ হ্রদ।
সওয়াই সিংহ ধামোরা
সওয়াই সিংহ ধামোরা (সওয়াই সিং শেখাওয়াত ; ১৯২৬ - ১৩ সেপ্টেম্বর ২০১৭) একজন রাজস্থানী কবি এবং লেখক ছিলেন। তিনি বিভিন্ন রাজস্থানী বই লিখেছেন যেমন পেরু প্রকাশ, গান্ধী গাথা, চিত্তৌর কে জৌহারা ভা শাকে।
গোবিন্দ মালহি
গোবিন্দ মালহি (১৯২১-২০০১) একজন ভারতীয় লেখক যিনি সিন্ধি ভাষায় লিখেছেন।
মালহি ১৯২১ সালে নবাবশাহ জেলার থারুশাহ গ্রামে একটি হিন্দু জমিদার পরিবারে জন্মগ্রহণ করেন।
মৌলদাঁড়া
উপপ্রজাতি
মৌলদাঁড়া এর প্রজাতিগুলো হলো:
ভারতে প্রাপ্ত মৌলদাঁড়া এর উপপ্রজাতি
ভারতে প্রাপ্ত মৌলদাঁড়া এর উপপ্রজাতি হল-
আকার
মৌলদাঁড়ার প্রসারিত অবস্থায় ডানার আকার ৪০-৪৫মিলিমিটার দৈর্ঘ্যের হয়।